વાસ્તવિક બુલેટ ટ્રેન મુંબઈના બાંદરા કુર્લા કોમ્પલેક્સથી અમદાવાદના સાબરમતી વચ્ચેનું ૫૦૮ કિલોમીટરનું અંતર જો ચાર સ્ટેશને સ્ટોપ હશે તો માત્ર બે કલાક સાત મિનિટમાં કાપશે. જો ચારને બદલે બાર સ્ટેશન પર ટ્રેનને સ્ટોપેજ આપવામાં આવશે તો તેને બે કલાક ૫૮ મિનિટ લાગશે. બુલેટ ટ્રેનનાં જે ૧૨ સ્ટેશનો નક્કી કરવામાં આવ્યાં છે તેમાં બાંદરા કુર્લા, થાણે, વિરાર, બોઈસર, વાપી, બિલીમોરા, સુરત, ભરૂચ, વડોદરા, આણંદ, અમદાવાદ અને સાબરમતી રહેશે.